Lav et referat af nedenstående tekst:

Tekst:
58 forældrepar i Aalborg Kommune fik sig noget af et chok op til weekenden, da deres institution Børnenes Akademi pludselig lukkede. De integrerede vuggestuer og børnehaver i Børnenes Akademi må dreje nøglen om på grund af dårlig økonomi - og det med øjeblikkelig virkning. - Det er en trist situation at stå i, de fleste havde tårer i øjnene, da de forlod stedet, fortæller Morten Bach, der er far til en dreng, der indtil nu har gået i vuggestue i Børnenes Akademi. Også personalet i institutionen føler sig taget med bukserne nede. For blot halvanden måned siden blev den private institutions dårlige økonomi kendt for både forældre og de ansatte pædagoger. - Vi har forsøgt at vende alle mulige løsninger for at få den her virksomhed til at løbe rundt. Det har været hårdt, alt andet vil være løgn, lyder det fra Maria Sterup Gaede, som er tidligere pædagogisk leder i Børnenes Akademi. TV2 Nord har gentagne gange forsøgt at komme i kontakt med den øverste leder, Elisabeth Holst, men hun har ikke svaret. Forældrene har heller ikke kunnet komme i kontakt med hende - de har forsøgt siden midten af marts. Hos Aalborg Kommune kan man ikke gøre noget for at redde Børnenes Akademi. - Driften og økonomien af Børnenes Akademi er udenfor vores ansvarsområde, da der er tale om en privat institution med egen lovpligtig revision. Vi er i første omgang tilfredse med at have fundet forældregodkendte pasningsløsninger for langt størstedelen af børnene med så kort varsel. Vi vil dog se nærmere på, om vi i højere grad skal rådgive private institutioner om sund drift og ledelse i fremtiden, lyder det i mail fra børne- og familiechefen Hans Christian Mariegaard, Aalborg Kommune til TV2 Nord. Den private institution Børnenes Akademi blev etableret af en gruppe forældre tilbage i 2013 efter en politisk beslutning om at lukke den kommunale børnehave Strubjerg i Nørresundby. Aalborg Kommune oplyser, at 41 ud af de senest 58 påvirkede familier har accepteret en ny institutionsplads.

Referat:
Den private institution Børnenes Akademi i Nørresundby er lukket med én dags varsel på grund af dårlig økonomi. Den øverste leder har ikke vist sig i flere uger, og nu står både forældre og de ansatte chokerede tilbage.